CELEX: 62021CN0614
Language: sl
Date: 2021-10-04 00:00:00
Title: Zadeva C-614/21: Predlog za sprejetje predhodne odločbe, ki ga je vložilo Rechtbank Den Haag, zittingsplaats 's-Hertogenbosch (Nizozemska) 4. oktobra 2021 – G/Staatssecretaris van Justitie en Veiligheid

3.1.2022   
            
            
               SL
            
            
               Uradni list Evropske unije
            
            
               C 2/23
            
         
      Predlog za sprejetje predhodne odločbe, ki ga je vložilo Rechtbank Den Haag, zittingsplaats 's-Hertogenbosch (Nizozemska) 4. oktobra 2021 – G/Staatssecretaris van Justitie en Veiligheid
      (Zadeva C-614/21)
      (2022/C 2/28)
      Jezik postopka: nizozemščina
      
         Predložitveno sodišče
      
      Rechtbank Den Haag, zittingsplaats 's-Hertogenbosch
      
         Stranki v postopku v glavni stvari
      
      
         Tožeča stranka: G
      
         Tožena stranka: Staatssecretaris van Justitie en Veiligheid
      
         Vprašanja za predhodno odločanje
      
      
                  1.
               
               
                  Ali je treba Uredbo Dublin III (1) glede na njene uvodne izjave 3, 32 in 39 v povezavi s členi 1, 4, 6, 18, 19 in 47 Listine Evropske unije o temeljnih pravicah razlagati in uporabljati tako, da načela zaupanja med državami ni mogoče deliti, tako da resne in sistematične kršitve prava Unije, ki jih stori potencialno pristojna država članica pred predajo v odnosu do državljanov tretjih držav, ki (še) niso tujci, vrnjeni odgovorni državi članici zaradi obravnavanja prošnje, absolutno nasprotujejo predaji tej državi članici?
               
            
                  2.
               
               
                  Ali je treba, če je odgovor na prejšnje vprašanje nikalen, člen 3(2) Uredbe Dublin III v povezavi s členi 1, 4, 6, 18, 19 in 47 Listine Evropske unije o temeljnih pravicah razlagati tako, da se – če odgovorna država članica resno in sistematično krši pravo Unije – država članica, ki izvede predajo, ne more sklicevati na načelo zaupanja med državami, ampak mora odpraviti vsakršen dvom ali dokazati, da se prosilec ne bo znašel v položaju, ki je v nasprotju z Listino Evropske unije o temeljnih pravicah?
               
            
                  3.
               
               
                  S katerimi dokaznimi sredstvi lahko prosilec podpre svoje trditve, da člen 3(2) Uredbe Dublin III nasprotuje njegovi predaji, in kakšen dokazni standard je treba v zvezi s tem uporabiti? Ali ima država članica, ki izvede predajo, ob upoštevanju sklicevanja na pravni red Unije v uvodnih izjavah Uredbe Dublin III dolžnost sodelovanja ali preverjanja, ali pa je treba v primeru resnih in sistematičnih kršitev temeljnih pravic državljanov tretjih držav od odgovorne države članice pridobiti posamična jamstva, da bodo po predaji prosilca temeljene pravice (vendarle) spoštovane? Ali je odgovor na to vprašanje drugačen, če prosilec nima dokazov, ker svojih doslednih in podrobnih izjav ne more podpreti z dokumenti, pri čemer tega glede na naravo izjav ni mogoče pričakovati?
               
            
         (1)  Uredba (EU) št. 604/2013 Evropskega parlamenta in Sveta z dne 26. junija 2013 o vzpostavitvi meril in mehanizmov za določitev države članice, odgovorne za obravnavanje prošnje za mednarodno zaščito, ki jo v eni od držav članic vloži državljan tretje države ali oseba brez državljanstva (UL 2013, L 180, str. 31).